**Nr.** **42.063 din 18.10.2022**

**REFERAT DE APROBARE**

**la** **Proiectul de hotărâre privind alocarea unor sume din fondul de rezervă al bugetului local al Judeţului Cluj în anul 2022**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Potrivit art. 36 alin.(1) din Legea nr. 273/2006 privind finanţele publice locale, cu modificările şi completările ulterioare, ”*În bugetele locale se înscrie fondul de rezervă bugetară la dispoziţia consiliului judeţean în sumă de până la 5% din totalul cheltuielilor. Acesta se utilizează la propunerea ordonatorilor principali de credite, pe bază de hotărâri ale consiliilor judeţene, pentru finanţarea unor cheltuieli urgente sau neprevăzute apărute în cursul exerciţiului bugetar, pentru înlăturarea efectelor unor calamităţi naturale, precum şi pentru acordarea unor ajutoare către alte unităţi administrativ-teritoriale în situaţii de extremă dificultate, la cererea publică a primarilor acestor unităţi ori din iniţiativă proprie*.”  Prin adresa nr. 5014/ 17.10.2022, înregistrată la Consiliul Județean Cluj sub nr. 41.916/ 17.10.2022, Primarul Comunei Cămărașu, solicită acordarea unui ajutor în sumă de **270,44 mii lei** din fondul de rezervă al bugetului local al judeţului în vederea finanțării proiectului *Schimbare acoperiș Școala Gimnazială Cămărașu*, din judeţul Cluj.  Comuna Cămărașu menționează că acoperișul școlii din Cămărașu realizat în 1996 din materialul ondulină, s-a deteriorat și sunt infiltrații de apă care pot afecta renovările făcute în ultimii ani la interiorul clădirii în care sunt 133 de elevi. Primăria nu dispune de suma necesară pentru schimbarea acoperișului.  Prin adresa nr. 4511/ 18.10.2022, înregistrată la Consiliul Județean Cluj sub nr. 42.281/ 18.10.2022, Primarul Comunei Chiuiești, solicită acordarea unui ajutor în sumă de **738,18 mii lei** din fondul de rezervă al bugetului local al județului în vederea finanțării lucrărilor de reparații la acoperișul Școlii Gimnaziale Chiuiești din județul Cluj.  Comuna Chiuiești menționează că acoperișul este grav deteriorat, școala fiind construită în 1955 și se află în continuă stare de degradare, punând în pericol viața a 265 de elevi și a 28 de cadre didactice. De patru ani acoperișul este în pericol de surpare, fiind necesară intervenția Inspectoratului pentru situații de urgență în fiecare iarnă pentru a degaja acoperișul de zăpadă. În urma ninsorilor și a ploilor, apa pătrunde în sălile de clasă provocând căderi de moloz din tavan, astfel că întregul tavan se poate prăbuși în orice moment.  Ţinând cont de argumentele prezentate mai sus, considerăm necesară şi oportună propunerea privind alocarea unor sume din fondul de rezervă al bugetului local al Judeţului Cluj în anul 2022.  Prin aprobarea alocării unor sume din fondul de rezervă pentru eliminarea situațiilor de extremă dificultate a Comunelor Cămărașu și Chiuiești din judeţul Cluj*,* se are în vedere realizarea următorului obiectiv general al Consiliului Județean Cluj: Cooperarea cu autoritățile administrației publice centrale și autoritățile administrației publice locale comunale, orășenești și municipale pentru armonizarea proiectelor de dezvoltare rurală și pentru realizarea programelor de dezvoltare economico-socială a județului.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:   * art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; * art. 36 alin. (1) din Legea privind finanţele publice locale nr. 273/2006, cu modificările şi completările ulterioare; * Hotărârii Consiliului Județean Cluj nr. 21 /10.02.2022 privind aprobarea bugetului general propriu al Județului Cluj pe anul 2022. |
| * 1. **Cerinţe care reclamă oportunitatea actului administrativ:** |
| Prin aprobareaProiectului de hotărâre privind alocarea unor sume din fondul de rezervă al bugetului local al Judeţului Cluj în anul 2022, se asigură acordarea unui ajutor financiar către unitățile administrativ-teritoriale Cămărașu și Chiuiești aflate în situaţii de extremă dificultate, la cererea publică a primarilor acestor unităţi. |
| 1. **Schimbări preconizate:** |
| Se urmărește realizarea unor condiții favorabile în care să-și desfășoare activitatea copiii și angajații unităților de învățământ din comunele Cămărașu și Chiuiești. |
| **Secțiunea a 2-a - Impactul socio-economic:** |
| Prin susţinerea acestui proiect de hotărâre se asigură fondurile necesare pentru înlăturarea situațiilor de dificultate în care se află comunele Cămărașu și Chiuiești. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Promovând acest proiect de hotărâre se obține o diminuare a fondului de rezervă al județului pe anul 2022. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Proiectul de Hotărâre va fi postat pe pagina de internet a Consiliului Judeţean Cluj. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare**: |
| După adoptarea hotărârii în cauză, *Serviciul buget local, venituri* va actualiza bugetul de venituri și cheltuieli al Județului Cluj și îl va depune la Direcția Generală Regională a Finanțelor Publice Cluj-Napoca. Totodată bugetul propriu al Județului Cluj se încarcă pe portalul ANAF, iar după validarea acestuia pot avea loc toate operațiunile de derulare și execuție a bugetului conform procedurilor și reglementărilor legale în vigoare. |
| **Secțiunea a 6-a – Anexe la referatul de aprobare:** |
| Adresa Primarului Comunei Cămărașu nr. 5014/ 17.10.2022, înregistrată la Consiliul Județean Cluj sub nr. 41.916/ 17.10.2022;   * Memoriu de la Școala Gimnazială Cămărașu nr. 1257/ 03.10.2022; * Ofertă de preț de la firma Tomi Comp SRL.   Adresa Primarului Comunei Chiuiești nr. 4511/ 18.10.202, înregistrată la Consiliul Județean Cluj sub nr. 42.281/ 18.10.2022;   * Deviz de lucrări întocmit de SC Funipan Impex SRL Dej * Proces verbal întocmit de Comitetul Județean pentru situații de urgență Cluj. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind alocarea unor sume din fondul de rezervă**

**al bugetului local al Judeţului Cluj în anul 2022**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. /2022 privind alocarea unor sume din fondul de rezervă al bugetului local al Judeţului Cluj în anul 2022, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 42.063/ 18.10.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 42.064/ 18.10.2022 şi Avizul cu nr …….... din ………………………….... adoptat de Comisia de specialitate nr. ……………......, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

Adresa Primarului Comunei Cămărașu nr. 5.014/ 17.10.2022, înregistrată la Consiliul Județean Cluj sub nr. 41.916/ 17.10.2022;

Adresa Primarului Comunei Chiuiești nr. 4.511/ 18.10.2022, înregistrată la Consiliul Județean Cluj sub nr. 42.281/ 18.10.2022.

Luând în considerare dispozițiile art. 123-140 și ale art. 142-156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. 21/10.02.2022 privind aprobarea bugetului general propriu al Județului Cluj pe anul 2022.

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**hotărăşte:**

**Art. 1.** Se aprobă alocarea sumei de **170 mii lei** din fondul de rezervă al bugetului local al Județului Cluj în anul 2022 pentru Comuna Cămărașu pentru eliminarea situației de extremă dificultate, respectiv pentru finanțarea lucrărilor de schimbare a acoperișului Școlii Gimnaziale Cămărașu din județul Cluj.

**Art. 2.** Se aprobă alocarea sumei de **170 mii lei** din fondul de rezervă al bugetului local al Județului Cluj în anul 2022 pentru Comuna Chiuiești pentru eliminarea situației de extremă dificultate, respectiv pentru finanțarea lucrărilor de reparații la acoperișul Școlii Gimnaziale Chiuiești din județul Cluj.

**Art. 3.** Până la data de 15 decembrie 2022 comunele Cămărașu și Chiuiești vor prezenta un raport de justificare a utilizării fondurilor alocate potrivit prevederilor prezentei hotărâri.

**Art. 4.** (1) Fondurile alocate conform prevederilor prezentei hotărâri vor fi utilizate numai în scopul pentru care au fost acordate.

(2) În cazul neutilizării acestor fonduri până la data de 15 decembrie 2022, sumele primite se vor restitui către bugetul Județului Cluj până cel târziu la data de 22 decembrie 2022.

**Art. 5.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj și în colaborare cu Comunele Cămărașu și Chiuiești.

**Art. 6.** Prezenta hotărâre se comunică Direcţiei Generale Buget-Finanţe, Resurse Umane, Comunei Cămărașu, Comunei Chiuiești precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro"

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona Gaci**

**Nr……..…. din ………… octombrie 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

Nr. 42.064 / 18.10.2022

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind alocarea unor sume din fondul de rezervă al bugetului local al Judeţului Cluj în anul 2022. | | |
| **Compartiment de resort:** | Direcţia Generală Buget-Finanţe, Resurse Umane | | |
| **Secțiunea 1 – Documentare și analiză:** | | | |
| La analiza prezentului proiect de hotărâre s-a ținut cont de:  - Adresa Primarului Comunei Cămărașu nr. 41.916 din 17.10.2022;  - Adresa Primarului Comunei Chiuiești nr. 42.281 din 18.10.2022;  - Art. 15 alin. (1) și Art. 36 alin. (1) din Legea privind finanţele publice locale nr. 273/2006, cu modificările şi completările ulterioare. | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Potrivit Art. 15 alin. (1) din Legea privind finanțele publice locale nr. 273/2006, cu modificările și completările ulterioare, este menționat principiul solidarității: „Prin politicile bugetare locale se poate realiza ajutorarea unităților administrativ-teritoriale, precum și a persoanelor fizice aflate în situație de extremă dificultate, prin alocarea de sume din fondul de rezervă bugetară constituit în bugetul local”.  Potrivit Art. 36 alin. (1) din Legea privind finanţele publice locale nr. 273/2006, cu modificările şi completările ulterioare, fondul de rezervă bugetară "se utilizează la propunerea ordonatorilor principali de credite, pe bază de hotărâri ale consiliilor respective, pentru finanțarea unor cheltuieli urgente sau neprevăzute apărute în cursul exercițiului bugetar, pentru înlăturarea efectelor unor calamități naturale, precum și pentru acordarea unor ajutoare către alte unități administrativ-teritoriale în situații de extremă dificultate, la cererea publică a primarilor acestor unități ori din inițiativă proprie”. | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): | | | |
| Finanțarea lucrărilor pentru eliminarea situațiilor de extremă dificultate în care se află Comunele Cămărașu și Chiuiești, care fac obiectul proiectului de hotărâre analizat este asigurată din bugetul județului. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director | Cristina Șchiop | 18.10.2022 |  |
| Verificat: Șef serviciu | Dorina Maier | 18.10.2022 |  |
| Elaborat: Consilier | Corina Șuteu | 18.10.2022 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget-Finanţe, Resurse Umane | 18.10.2022 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Ilinca |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul ormative sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |